Tony Gustavsson

Tony Gustavsson (født 14. august 1973 i Sundsvall) er en svensk ekspertkommentator, fotballtrener og tidligere fotballspiller.

Gustavsson var den første av Sveriges elitetrenere som tok akademisk fotballtrenerutdanning. Han tok eksamen (80 poeng) ved Örebro universitet.

Under sin spillerkarriere var han mest kjent for sine salto-innkast. Han har blant annet representert IFK Sundsvall, IK Brage og Ytterhogdal. I den sistnevnte klubben var Gustavsson spillende trener. I 2004 bidro Gustavsson, som da var assistenttrener under Dave Mosson, med Degerfors IF å rykke opp til Superettan. I 2005 overtok han hovedansvaret for laget, og lyktes med målsetningen om å ikke rykke ned igjen. I 2006 endte Degerfors på en 11.-plass.

Den 27. oktober 2006 ble Gustavsson presentert som ny trener for Stockholmsklubben Hammarby IF.Tony Gustavsson på Hammarby IFs hjemmeside   Gustavsson erstattet Anders Linderoth som hovedtrener den 6. november. Kontrakten med Hammarby IF strekte seg over tre år, med opsjon på ytterligere to år. Gustavsson lyktes med å ta Hammarby til UEFA-cupen gjennom å ta seg videre fra Intertotocupen i 2007. Gustavsson ble erstattet av Thom Åhlund den 31. august 2009 grunnet dårlige sportslige resultater.

27. april 2010 ble han presentert som ny hovedtrener for KongsvingerNTB: - Tony Gustavsson ny Kongsvinger-trener. Etter at det ble klart at Kongsvinger rykket ned fra Tippeligaen valgte Gustavsson å forlate Kongsvinger og dra hjem til Sverige Glåmdalen: Tony Gustavsson forlater KIL

Tony Gustafsson var ekspertkommentator på SVT under VM i fotball 2010 i Sør-AfrikaTony Gustavsson ny expertkommentator på SVTs hjemmeside.

I 2012 var han assistenttrener for USAs kvinnelandslag i fotball under kvinnenes turnering under Sommer-OL 2012 der det Amerikanske landslaget tok gull.Profil på ussoccer.com  , avlest 2012-08-10

 Referanser 

 Eksterne lenker 


Kategori:Svenske fotballspillere
Kategori:Svenske fotballtrenere
Kategori:Fotballspillere for IFK Sundsvall
Kategori:Fotballspillere for IK Brage
Kategori:Fotballtrenere for Kongsvinger IL
Kategori:Fotballtrenere for Hammarby IF
Kategori:Personer fra Sundsvall